**วันอาทิตย์ที่ 16 เมษายน 2023**

**คำเทศนาชุด:** **จากไม้กางเขนสู่บัลลังก์ ตอนที่** **5** – **“ครอบครองดุจกษัตริย์”**

**คำนำ**

ใน เอเฟซัส 2:5-6 ได้กล่าวไว้ว่า “จึงทรงให้เรามีชีวิตอยู่กับพระคริสต์แม้เมื่อเราได้ตายแล้วในบาป คือท่านทั้งหลายได้รับความรอดโดยพระคุณ และพระองค์ทรงให้เราเป็นขึ้นมากับพระคริสต์ 6 และในพระเยซูคริสต์ พระเจ้าทรงให้เรานั่งใน สวรรคสถานกับพระคริสต์”

จากข้อพระคัมภีร์นี้ เราจะเห็นน้ำพระทัยของพระเจ้าที่มีให้กับชีวิตของเรา คือตายต่อความบาป ได้รับความรอด ฟื้นขึ้นมา มีชีวิตใหม่กับพระเยซู

1. พระเจ้าทรงให้เรานั่งกับพระเยซูคริสต์ในสวรรคสถาน นั่นคือ “ตำแหน่งแห่งสิทธิอำนาจ” - มก 1:22,27 ,อฟ 1:19-23, อฟ 2:5-6
2. เมื่อเราตระหนักถึงตำแหน่งแห่งสิทธิอำนาจของเรา เราจะครอบครอง และปกครองชีวิตของเราด้วยสิทธิอำนาจที่ พระเยซูทรงมอบให้กับเรา เราจะได้รับการเปลี่ยนแปลงในชีวิต ได้รับชัยชนะในทุกด้านในชีวิตของเรา เต็มไปด้วยความบริบูรณ์ของพระคริสต์
	1. เกิดความเปลี่ยนแปลงในชีวิต เราจะกล้าหาญ มั่นใจ รับเอาชัยชนะของพระเยซูเข้ามาเป็นของเรา มีชัยชนะ ในทุกด้านในชีวิตของเรา - ยน 20:19-20, อฟ 2:1-6, อฟ 1:22-2 , 1 ยน 4:4, ลก 10:19
	2. เต็มไปด้วยความบริบูรณ์ของพระคริสต์ และเป็นเหมือนพระเยซูมากขึ้นทุกวัน – 2 คร 2:14, 2 ปต 1:2-4
3. เราจะครอบครองชีวิตของเราดุจกษัตริย์ได้อย่างไร?
	1. เข้าประจำตำแหน่งแห่งสิทธิอำนาจ - อฟ 2:5-6, รม 5:17
	2. จับจ้องไปที่ถ้อยคำที่องค์จอมกษัตริย์ตรัส จดจำ ใคร่ครวญจนตระหนักถึงฤทธิ์อำนาจที่อยู่เบื้องหลังถ้อยคำ จนเกิดความเชื่อ - ยน 12:49-50, ยน 17:14, มก 11:23
	3. ใช้สิทธิอำนาจพูดออกไป เหมือนที่พระองค์ตรัส - รม 4:17, 2 คร 4:13, มธ 18:18

**สรุป**

เมื่อเราตระหนักถึงตำแหน่งแห่งสิทธิอำนาจที่พระเจ้าให้เรานั่งกับพระเยซู และตระหนักถึงสิทธิอำนาจเหนือทุกสิ่งที่เราได้รับ เราจะสามารถเปลี่ยนแปลงชีวิตของเรา เอาชนะตัวเก่า เอาชนะการล่อลวงของมาร ประสบกับชีวิตที่เต็มไปด้วยความบริบูรณ์ของพระคริสต์ เป็นเหมือนพระองค์มากขึ้นทุกวันบนโลกนี้ และนี่คือรูปแบบชีวิตแห่งชัยชนะที่พระองค์ทรงมอบให้เรา คือ การใช้สิทธิอำนาจของพระองค์ครอบครอง ปกครองชีวิตให้เป็นไปตามน้ำพระทัยของพระองค์

**คำถามอภิปราย:**

1. ตำแหน่งแห่งสิทธิอำนาจของเราอยู่ที่ไหนในเวลานี้?
2. เมื่อเราตระหนักถึงตำแหน่งแห่งสิทธิอำนาจ และสิทธิอำนาจที่เรามี จะเกิดสิ่งใดขึ้นกับเราบ้าง?
3. เราจะครอบครองชีวิตของเราดุจกษัตริย์ได้อย่างไร?